236 



telepek külön e czélra megbízott kiküldöttek által bármikor megvizsgáltat- 

 hatok s azokból egyes tőkék további tanulmányozás végett kivehetők. 



6. §. Oly szőlők, hol a phylloxera jelenléte megállapíttatott, 

 szintúgy azoknak szakértők kijelölése alapján körülirt környezete, 

 illetőleg területe elzárás alá vehetők. Ezen elzárás kellő érvényesí- 

 tése végett a közigazgatási hatóságok közreműködése igénybe vehető ; 

 sőt szűkség esetén a községek terhére elszállásolandó katonai erőnek 

 igénybe vételével phylloxera-zár alkalmazható/ 



A zár alá helyezett területen a szőlőmunkálatok bizonyos időre 

 megszüntethetők és a személyforgalom korlátozható, illetőleg eltiltható. 



7. §. Azon szőlőkben, a hol a phylloxera létezése szakértőleg 

 megállapíttatott, valamint azok közvetlen környezetén a földmivelés-, 

 ipar- és kereskedelemügyi miniszter a szőlőtőkéket a tulajdonosoknak 

 kárpótlásra való igénye nélkül kiirtathatja. 



A kiirtott területeken a szőlőújítás ós mívelés a nevezett mi- 

 niszter engedélye nélkül tilos. 



8. §. Azok a szőlőterületek, a melyeken a phylloxera dúláaw 

 következtében a mívelés megszűnt, mindaddig, míg pusztán maradnak, 

 a földadó fizetése alól mentesek. 



Ezen adómentesség azonban 6 évnél tovább nem terjedhet. 



Az adómentesség a mívelés abbanhagyására következő évvel 

 veszi kezdetét és végződik akkor, a. mikor a terület tényleg ismét 

 valamely mívelési ág alá kerül, illetőleg a hat év letelte után. 



Az új mívelés alá vett területek a tényleg alkalmazott míve- 

 lési ág szerint veendők földadó alá. 



9. §. A szőlőnek phylloxeramentességét biztosító homokterüle- 

 tekeu új szőlők hat évi adómentességben részesülnek. 



Az elárasztásra berendezett új szőlők, a víznek egyszerű beve- 

 zetése mellett hat évi, vizemelő gépek vagy artézi kutak alkalmazása 

 mellett tíz évi adómentességben részesülnek. 



10. §. A phylloxera elterjedése ellen teendő intézkedések elő- 

 leges megbírálására és tanácsadásra egy állandó országos bizottság 

 alakíttatik. 



A bizottság hatáskörét és szervezetét külön rendelet állapítja meg. 



11. §. A phylloxera terjedésének megakadályozása végett elren- 

 delt intézkedések felett a helyszínén gyakorlandó felügyelet, a meny- 

 nyiben e czélra külön állami közegek ki nem rendeltetnének, a tör- 

 vényhatóságok közigazgatási bizottságainak teendőihez tartozik. 



12. §. A phylloxera terjedésének megakadályoztatása végett el- 

 rendelt intézkedések ellen elkövetett kihágások 100 frtig, ismétlés 

 esetében 200 frtig terjedő pénzbüntetéssel fenyitendők. 



A pénzbüntetés behajthatlansága esetében elzárás alkalmazandó; 

 ez okból a pénzbüntetés megállapításánál egyúttal az a helyett alkal- 

 mazandó elzárás tartama is meghatározandó. Ezen átváltoztatásnál 

 két forintot fölül nem haladó pénzbüntetés helyett 12 óránál hosz- 

 szabb ideig tartó elzárás nem állapítható meg. 



Két forinttól tíz forintig egy napi, azon fölül pedig minden tíz 

 forintig terjedő összeg helyett egy-egy napi elzárás állapítandó meg. 



